【配伍药方】①治痈疽发背、肠痈、奶痈、无名肿毒,焮作疼痛,憎寒壮热,类若伤寒:忍冬草(去梗)、黄芪(去芦)各五两,当归一两二钱,甘草(炙)八两。上为细末,每服二钱,酒一盏半,煎至一盏。若病在上食后服,病在下食前服。少顷再进第二服,留渣外敷。未成脓者内消,已成脓者即溃。(《局方》神效托里散)
②治筋骨疼痛:鹭鸶藤捣为细末,每服二钱,热酒调服。如只锉碎,用木瓜、白芍药、官桂、当归、甘草一处,用酒、水各半盏,煎至八分,去滓,空心食前热服,善治脚气。(《履巉岩本草》)
③治消渴愈后,预防发痈疽,宜先服此:用忍冬草根茎花叶皆可,不拘多少,入瓶内,以无灰好酒浸,以糠火煨一宿,取出晒干,人甘草少许,碾为细末,以浸药酒打面糊,丸梧子大。每服五十至百丸,汤酒任下。此药不特治痈疽,大能止渴。(《外科精要》忍冬丸)
④治恶疮不愈:左缠藤一把。捣烂,入雄黄五分,水二升,瓦罐煎之,以纸封七重,穿一孔,待气出,以疮对孔熏之,三时久。大出黄水后,用生肌药取效。亦治轻粉毒痈。(《普济方》引《余居士选奇方》)
⑤治诸般肿痛,金刃伤疮,恶疮:金银藤四两,吸铁石三钱,香油一斤熬枯去滓,入黄丹八两,待熬至滴水不散,如常摊用。(《纲目》引《乾坤秘韫》忍冬膏)